Aiacciu

Aiacciu (ò Aghjacciu in dialettu aghjaccinu; Ajaccio in ligure ghjinuvese) hè una cumuna di u dipartimentu di a Corsica suttana. A cità di u curallu hè u capilocu amministrativu di a Corsica sana, è ancu di a Corsica suttana. Ci sò 52 880 abitanti (1999) ingrentu à a cità stessa, ma si sò sviluppati dinò i cumuni in lu circondu : Afà, Alata, Bastilicaccia, Appiettu par u più. D'altrondi hè addunita Aghjacciu cù parechji artri cumuni di u rughjun par fundà a "CAPA" (Cumunità d'Agglumerazziun di u Paese Aiaccinu). Si faci chì circa 65 000 parsoni si ne stanu in lu rughjun, è cusì hè u rughjun più pupulatu di Corsica cù quellu di Bastia.
Si ci trova a "Cullittività Tarrituriali di Corsica" (CTC), induv'elli seghjanu l'aletti tarrituriali.


 Giugrafia 

 Storia 
U sò nomi veni dà u gregu "Agation" (bonu portu) pà a favurevuri pusizziun geugrafica. Effittivaméinti u logu duva sorghji a cità fubbi sceltu dà quarchi culuni greghi fucesi. Succissivaméinti, sottu l'uccupazziun rumana pigliò u nomi di "Adiacium" è pò "Ajax". Cunchista prima da i Vandali, è pò dà i Longobardi, intornu à l'annu milli hè stata uccupata dà i pisani è dopu passò à i ghjinuvesi (sottu l'aùturità di u Bancu di San Ghjorghju), chì in 1492 custrusini una citatella furtificata, cuncepita dà l'architettu milanesi Cristoforo de Gandino, è a pupuloni di centu famighji di a Lunigiana, trà elli i Bonaparte, chì ghjunsini à Aghjacciu in 1510. Dopu si ingrandì artantu grazia à l'afflussu di abitanti pruvinenti da i zoni interni di l'isura.

Fubbi uccupata una prima vorta dà i francesi da 1553 à 1559 è ristituita à i ghjinuvesi ancu a paci di Cateu-Cambrésis. In u settesimu securu diventò un bastiuni di l'indipindintisti di Pasquale Paoli, mà in 1768 fubbi uccupata dà i francesi dopu à u trattatu di Versailles. In 1769 nascì u so cittatinu più illustru: Nabulionu Bonaparte. Dà 1793 à 1796 fubbi parti di u regnu anglo-corsu di Pasquale Paoli, pà vurtà definittivaméinti à a Francia in 1796.

 Monumenti 
 a Ghjisgia Maestra Santa-Maria-Assunta (1582-1893 - Giacomo Della Porta).


 a Citatella d'Aiacciu
 u Museu Fesch
 a Torra di a Parata

 Merri 
U merri attuali ghjè Larenzu Marcangeli.

 Lingua Aghjaccina 
A lingua d'Aiacciu hè u corsu di tipu pumuntincu : a parlata aghjaccina.

Tuponimi

  A Cunfina 
  Alzo di Leva 
  A Madonuccia 
  A Parata 
  A Piazzetta 
  Arzuta 
  Asprettu 
  A Spusata 
  Barbicaghja 
  Budiccioni 
  Campu di l'oru 
  Castellucciu 
  Canicciu 
  Forcone  
  I Milelli 
  I Salini 
  I Sanguinari 
  Lurettu 
  Marinella 
  Padula 
  Pasci Pecura 
  Pietralba 
  Ricantu 
  San' Ghjaseppu 
  San' Ghjuvà 
  Santa Lucia 
  Sant'Antone 
  Scudu 
  Suartellu 
  Timizzolu 
  U Borgu 
  U Carrughju Drittu 
  U Casone 
  U Finusellu 
  U Salariu 
  U Vazziu 
  U Vittulu 
  Vignola 

Sprissioni

 ùn hè nè pesciu nè margaghjò
 essa un veru groncu
 dormi ganciu chì patella veghja
 Baccalà per Corsica!
 ti chjamani "morue" ma sè sempri baccalà
 laca corra u pesciu
 pari un popu cuntrariatu
 Cristu l'hà cacciatu a mani da capu
 hè quant'è à dì "o Signori, pareti mi issi vacchi"
 s'attacca à Cristu annantu à a croci
 pighjà à Cristu per a barba
 dì li tutti i grazii di Diu
 spigni candelu, chì a prucissiò hè longa
 si cunsuma com'è un candelu
 dopu mortu, cumunicò
 mittaraghju u crespu à u catucciu
 da tempu ch'una mosca si rorghi un chjodu
 spela pidochju
 hè una picciulata
 polza a pulgia per pighjà li u sangui
 hà bisognu di un ziu preti
 u preti dici "fati com'è dicu, è micca com'è focu"
 a volpi, chì si cunfessava, dissi: "feti prestu o missè, chì sentu belà"
 essa techju com'è un porcu
 ci capisci quant'è i porchi in a musica
 li va com'è a sella à u porcu
 avvigna quant'è i porchi magri
 hè natu incù i sanni
 ùn senti nè à mi nè à ti, nè à u porcu futtutu
 u boiu chjama l'asinu curnutu
 hà incettatu vacca è vitellu
 comu vanu i to boii o Pà? - Un ùn pò e l'altru la sà.
 metta u carrulu avanti i boii
 a raghjò hè a toia, ma a capra hè a meia
 cunnoscu i mè pecuri à l'andatura
 pari un beccu siranti
 hè com'è a capra à a frasca
 hè un culombu mutu
 avè un ciarbellu di cardalina
 com'è ha fattu a cardalina, pò fà u tuturù
 allevà u corbu da caccià ti l'ochji
 hè fighjolu di a gallina bianca
 hè pienu com'è l'ovu
 cerca u pelu ind'è l'ovu
 pari una mula insummata
 basta à un perda a strada
 corri dui cavalli in un tempu
 tena u cavallu à à stalla
 ghjucà un pezzu di cavallu mortu
 razza nobili è sterpa ghjacarina
 pari un ghjattu scurticatu
 avè a scianza com'è i ghjacari in ghjesa
 chè ti fissi prò com'è a pulenta à i ghjatti
 una ghjatta tupaghja
 culori di cani chì scappa
 cani è cagnoli
 mancu l'aqua di u mari, un u lava
 aqua in bocca è sanguetti à i pedi
 aqua puttana
 adoranu i santi chì lucinu
 un mi voli micca tumbà à Natali
 vera à San Roccu ind'è u stagnalò
 biatu à chì ti veri è santu à chì ti tocca!
 vò amparà l'ave maria à u vescu
 à prigà si va in ghjesa
 ci vò à prigà si la bona
 ha duratu da Natali à Santu Stefanu
 mangna patrenostru è caca diavuli
 t'ha u pelu ind'u cori
 essa a mezu à forbici è rasoghju
 fà u tontu par un pagà a gamella
 fà i conti senza l'ostariariu
 U travaghju di Marì Brennu. Ciarri! Ciarri! ... Eppo buleghja.
 l'arti di Michelassu: mangna è bii è va à spassu
 avè i mani tavunati
 uniti com'è i diti di a mani
 pichju cherchju parchè a botta rispondi
 dà un colpu à a botta è l'altru à u chjerchju
 ghjetta i butteghji è coghji i tappi
 voli a botta piena è a moglia briaca
 u bacinu hè colmu
 t'hà assai pampana è micca uva
 vesta da capu à pedi
 mi s'arrizzani i capelli
 avè a barretta in traversu* essa di capu ind'a nassa
 t'ha u capellu più maiò ca u capu
 essa di capu è di cora
 t'ha a frebba mangnarina
 a mangnatu u dolci, ùn n'ha ca da cacà l'amaru
 mangnà si fruttu, fondu è caviali
 sò chjachjari di dopu cena
 trà paghja è fenu, u corpu hè pienu
 hè meghju à vesta lu ca à mantena lu
 parla com'è un libru apartu
 in brama di fichi si magna turzò
 ha pani è cumani è un sà magnà
 quissu un hè farina da fà ostia
 astutu ind'u brennu è scemu ind'a farina
 avè u pani in tola
 mangna più cumpani ca pani
 largu ind'u brennu è strettu ind'a farina
 hè una vera consula
 un si sà da corra à andà pianu
 va à fà ti trè salti à a marina di Gigi
 un si sà s'ellu colla o s'ellu fala
 saltà da u peru à a fica
 com'è va a barca, va Bacchichja
 un si sa s'ellu passa o s'ellu veni
 si puraria truvà incù dui pedi ind'un scarpu
 ventu in puppa
 metta focu in arba verdi
 balla ind'a zighja calda
 sò quant'è a ghjustizia sarda
 sticchitu com'è a ghjustizia
 un pesu è dui misuri
 và à bia o troghju
 dà un colpu à a zucca
 t'ha una scimia
 una zucca biitoghja
 Chè tù bii tù a Burgogna!
 dinò un bollu eppo hè cottu
 fà la trè libri ancù u saccu
 s'hè fattu un saccu di nori
 metta a so camisgia in collu à l'altri
 s'hè missu ind'i belli panni
 avè i scarpi strinti
 vultà a vesta
 ci hè da fà un ghjileccu à un paisanu
 senti nascia l'arba
 spazzà davanti a so porta
 casa fatta è maestru fora
 focu spintu è catena ghjilata
 ha fattu a casa peghju ch'un fornu
 sò dui pa u paghju
 pari una ghjatta inguantata
 a mera è u cuparchju
 hè un ciavellu, chì ci vò ch'ellu sbotti
 u spechju di a conca gialla
 hè culu bassu com'è a ghjallina
 essa buttaragata
 pighja ti issa facciata
 dicciu à a mè fighja, ch'intendi a mè nora
 un fà micca u venachesu
 ci hè da pighjà si i paesi
 l'astutu di Quenza
 pità più altu ca u culu
 indù ellu casca si lascia u pantalò
 essa porgu
 quandu ha vistu i cughjoni ha dettu hè masciu
 ha cacatu in barracca
 ha cacatu ind'u spazzatu
 merda o barretta rossa
 ha fattu com'è u buvonu: è boga è boga! E ha finitu ind'a [merda]].
 cortu è mal' taghjatu
 và à fà ti caccià l'ochji
 amà com'è u fumu à l'ochji
 t'ha i pelli di salamu in ochji
 un veri micca più luntanu ca u so nasu
 l'arresta l'ochji par piegna
 avè a peci à l'ochji
 privà si di tuttu par un mancà di nulla
 falsu com'è a lisciva
 pari un batellu prontu à parta
 ùn essa di sittimana
 pighjà si la di pettu
 faccia à cazzu
 t'hà u latti annantu à i labbri
 s'ùn hè vera hè ben' truvata

 Pruverbii 

Eccu uni pochi di pruverbii chì sò tipichi d'Aiacciu:
 À a figa zemba, tuttu u mondu s'arremba.
 A bucia hà i ghjambi corti.
 À chì campa spirendu, mori caghendu.
 À chì disprezza vò cumprà.
 À chì faci u passu più maiò ch'è a ghjamba, casca.
 À chì fussi induvinu, ùn saria mai mischinu.
 A chi mori, à chì s'allarga.
 À chì pesa a petra, pighja l'anguilla.
 À chì pighja in prima mani si ni va à culu in manu.
 A chì ha magngnatu u meli t'ha l'abba in capu.
 À chì hè causa di u so mali, piegni à sè stessu.
 A chì pesa a petra, pighja l'anguilla.
 À chì si chjina ancu i zitelli si sveghja bruttu.
 À chì stanta, à chì scurnichjuleghja.
 À chì ùn hà ca un ochju, suventi u si tocca.
 A chì ùn pò batta u cavallu, batti a sella.
 À chì vivi incù u zoppu, à u capu di l'annu hè zoppu è mezu.
 À chì vò bè fighjoli, cumencia per una femina.
 A lingua ossu ùn hà è ossi tronca.
 A manu dritta ùn devi sapè ciò ch'è faci a manu manca.
 A paura faci truttà a mula.
 A pratica batti a grammatica.
 A regula sta bè ancu in casa di u rè.
 A risa sta in bocca à i pazzi.
 A ropa pulita ùn s'imbrutta micca. È ancu a ropa brutta ùn s'imprutta omu micca.
 A strada dritta ùn hè mai longa.
 A vita hè fatta à scali, à chì colla è à chì fala.
 A volpi perdi u pelu ma micca u viziu.
 Appiettu, calci è pugni à mezu pettu.
 Aqua corri è sangui strigni.
 Aqua minuta entri à l'ossi, è ùn hè criduta.
 Aqua muta sfonda i ribbi.
 Balaninu, untu è finu.
 Boccapanzula di sera, o hè sonnu o hè pinseru. Boccapanzula di matina, o hè fami o hè sciagrinu.
 Calcataoghju, pocu cena è micca alloghju.
 Cani chì abbaghja ùn mordi micca.
 Cantà è purtà a croci, ùn si pò.
 Chì ha bisognu di u focu, u pighja in manu.
 Chì di gallina nasci in tarra ruspa.
 Chì mali ùn faci mali ùn aspetta.
 Chì muta, muga.
 Chì prima ghjugni prima macina.
 Ci vò à batta u farru quand'hè caldu.
 Ci vò a pighjà a muneta cum'ella passa.
 Ci vò a pighjà a vita cum'ella veni.
 Ci vò à nascia par pascia.
 Ci vò à spulà quandu ci hè ventu.
 Ciò ch'ùn tomba ingrassa.
 Corpilonghi Auccianesi.
 D'appressu a matina, si veri a sirata.
 Di dui liticanti, un terzu ni prufitta.
 Fora u denti, fora a pena.
 Ghjinnaghju, patillaghju
 Hè l'ochju di u patronu chì ingrassa u cavallu.
 Hè meghju à essa solu ch'è mali accumpagnatu.
 Hè meghju à travaghjà indarnu cà pasà indarnu.
 Hè meghju dui ferti chè un mortu.
 Hè meghju una donna di casa ca una casa di donni.
 I cosi allungati diventanu sarpi.
 I guai di a pignatta, ùn li sà cà u cuchjarò.
 I parenti sò denti.
 In a matinata, si veri a ghjurnata.
 In bocca chjusa ùn ghjentri mosca.
 In cumpagnia, u pretu pighjò moghja.
 Ind'a cora ci stà u vilenu.
 L'acellu ch'hè in gabbia, un cantu d'amori chì canta di rabbia.
 L'aqua và à u mari.
 L'ochji sò d'acqua.
 L'oru casca ind'a fanga è luci sempri.
 Mai dui senza trè.
 Mamma incagna è ghjatta mangna.
 Mangna à to gustu è vesta ti à gustu di l'altri.'
 Mani ch'ùn prendi, a casa u rendi. Mortu pinzutu, si n'appinza un antru. Natali à balcò, Pasqua à fucò. Natu l'omu, natu u distinu. Nè catelli nè zitelli ùn avè à to spurtellu. Nè per maghju nè per maghjonu ùn ti caccià u to pilonu. Ni mori più grassi chè passi. Ochju chì ùn veri, ùn pò ghjudicà. Ogni mattu t'hà a so fini. Ognunu tira l'aqua à u so mulinu. Ognunu veri meziornu à a so porta. Per rispettu di u patronu, ci vò à rispittà u cani. Pighja u mondu cum'ellu veni, è a muneta cum'ella và. Più hè parenti è più ghjentri. Più pendi, più rendi. Quandu u cani invechja, a volpi li piscia addossu. Ronchi di sumeri, in celu ùn ni colla. Russura à a marina, soli caldu a matina. Saccu biotu ùn pò stà rittu. Sant'Antonu di mezu ghjinnaghju, u soli annantu à u sulaghju. Sant'Antonu incapillatu, tira ti à u paratu. Scornaboi sò Peracci. Sè l'inguia fussi tigna, tuttu u mondu l'avaria. S'è li mettanu tutti i croci  accantu, ognunu si pighja a soia. Setti, u schiffru di i buciardi. S'è tù n'ai, ùn ni mangni. S'hà più bisognu di soldi cà di cunsighji. Si lavora è si fatiga, per la panza è per la figa. Si sbaghja u pretu à l'altaru. Strada facendu s'arragna a somma. Tali babbu, tali fighjolu. Tali calzu, tali maghjolu. Tinta a panca induv'ùn posa più barba bianca. Traditori sò Veracci. Travaghja à chì t'hà fami. Tuttu lasciatu hè persu. U cavallu ghjastimatu, li luci u pelu. U fenu accantu à u focu, ci sta mali. U peghju calciu hè quellu di u cavallu mansu. U porcu techju rivercia a trova. U Signori ùn paga micca tutti i sabati, ma quandu paga, paga bè. U soli luci per tutti. Ùn ci hè scianza ca per canaghja. Ùn fà mali chì hè piccatu è un fà bè chì hè ghjittatu. Un sumeru un sarà mai un cavallu di corsa. Ùn suniteghja ch'ellu ùn piovi. Un vali à zifulà quandu l'asinu ùn vò bia. Una manu lava l'altra. Verbi volen, scritti manen.  Vesti un bastonu, pari un baronu. Vesti una tama, pari una dama. Toponimi 
Uni pochi di toponimi d'Aiacciu sò: A Cunfina, Alzu di Leva, A Madunnuccia, A Parata, A Piazzetta, rzuta, Asprettu, A Spusata, Barbicaghja, Budiccioni, Campu di l'oru, Castellucciu, Cannicciu, U Furcone, I Milelli, I Salini, I Sanguinari, Lurettu, Marinella, Padula, Pasci Pecura, 
Pietralba, U Ricantu, San' Ghjaseppu, San' Ghjuvà, Santa Lucia, Sant'Antone, U Scudu, Suartellu, Timizzolu, U Borgu, U Carrughju Drittu, U Casonu, U Finusellu, I canni, U Salariu, U Vazziu, U Vittulu, Vignola.

 Citazioni 
Eccu uni pochi di pruverbii annantu à Aiacciu:

 Aiacciu, Aiacciu, chì ùn vi ni ghjungni, ùn vi ni caccia. Aiacciu, Bastia, à chì ùn hà soldi ùn ci stia. Grande Bastia, buffonu Aiacciu, riccu Sartè. Chjachjare Bastiacce, orgogliu Sartinese, fatti Aiaccini. Lighjenda 

A cità d'Aghjacciu hè stata risparmiata da a pesta, a Madunuccia ghjè fistighjata ugni annu. Nostra Signora di a Misericordia hà, sicondu à a lighjenda aghjaccina, trasfurmatu battelli turchi enemichi in petra chjamati "I setti navi" chì pudemu attualmenti veda. 

 Da veda dinò 

 l'Isuli Sanguinari
 Nabulionu voc. Napughjò
 l'Aiacciu: l'arburettu
 a ghjesgia di Sant'Eramu
U Scatinatu
U Dialettu Aghjaccinu

 Rifarenzi 
 Saravelli-Retali, F. A  vita in Corsica à traversu pruverbii è detti'', 1976, Don Bosco.

 Liami 
 Situ di a Cità d'Aiacciu
 Offiziu Municipale di Turismu d'Aiacciu
 Scuparta di a Corsica 

Categoria:Cumuna di Corsica suttana
Categoria:Cumuna di Corsica